حياة اف ام اذاعة هادفة لكل فرد في العيلة، برامجها جدا متنوعة متل البرنامج الصباحي (صوت حياة) اللي بطرحوا فيه كل مرة موضوع جديد للمناقشة و بحكوا فيه أخبار البلد، عندكو برنامج فتاوى حلو الواحد يسمعو بستفيد من اسئلة الناس عن أحكام بعض الأمور اللي بتخص حياتنا اليومية، و أكيد للأمهات و الصبايا في برنامج بيت حواء اللي بناقش مواضيع بتخص حواء (و مرات آدم)، في برنامج كيفك للشباب و شخصية للأطفال (نعنوع)، و أكيد في برامج لبعض الشخصيات الرائدة في مجتمعنا العربي و الاسلامي متل د.أمجد قورشة (مع الدكتور أمجد) و د.يزن عبده -مقدم برنامج رسائل على التلفزيون الأردني- (في بيتنا مراهق) و الأروع برنامج د. محمد راتب النابلسي باسلوبه الرائع و امثلته المنطقية اللي ببثوه الصبح بيعطي الواحد دفعة ايمانية و هو رايح على شغله، مدرسته، أو جامعته، و ما بنسى صوت المؤذن اللي لحد هللأ ما عرفت مين هو بس جد أحلى صوت ادان سمعتو.